Resep: Rugstringpastei | Netwerk24
'n Heerlike, vullende pastei vir Sondagmiddagete. Foto's: MYBURGH DU PLESSIS
Ná 27 jaar het die gewilde resepteboek Boerespyse 'n nuwe baadjie gekry: Hartskombuis: Boerekos van die ABO tot vandag. Die resep vir rugstringpastei is in dié boek te vind.
Op kommando is daar ook soms "huiskos" gemaak en partykeer is miershoop-oonde gebruik om die vleisgeregte in te bak. So 'n oond is geprakseer deur 'n miershoop uit te hol en die openinge met klei of vars beesmis toe te smeer.
2,5 kg skaaprugstring en -blad, in blokkies gesny
25 ml (5 t) sagte vet of botter
2 ml (½ t) varsgemaalde swartpeper
ongeveer 500 g varsgemaakte skilferkorsdeeg of 1 rol (400 g) gekoopte, bevrore blaardeeg (ontvries)
1. Verhit die vet of botter en braai die vleis daarin tot ligbruin. Giet die kookwater by.
2. Voeg die sout, peper, asyn, kruienaeltjies, wonderpeper en lourierblaar by. Stowe vir 1 tot 1½ uur tot die vleis deurgaar en sag is.
3. Voorverhit die oond tot 220 °C.
4. Verwyder die kruienaeltjies, wonder­peper en lourierblaar, asook al die bene en senings. Voeg die suurlemoensap by en laat dit deurkook.
5. Giet 'n bietjie van die warm vleissous op die geklitste eiergeel en roer dit by die vleis in.
6. Verdeel die deeg in twee, rol dit dun uit en voer 'n pasteibak met een helfte. Hou die res eenkant vir die bolaag van die pastei.
7. Skep die vleisvulsel in die pasteikors. Bedek dit met die res van die deeg. Versier met deegstroke of deegvormpies, soos blaartjies, indien verkies. Bestryk die deeg met die geklitste eier. Sny twee of drie gleufies in die bolaag om stoom uit te laat.